CELEX: 32007R0470
Language: bg
Date: 2007-04-26 00:00:00
Title: Регламент (ЕО) № 470/2007 на Комисията от 26 април 2007 година относно издаването на лицензии за внос на ориз в рамките на тарифните квоти, открити за подпериода април 2007 г. от Регламент (ЕО) № 327/98

27.4.2007   
            
            
               BG
            
            
               Официален вестник на Европейския съюз
            
            
               L 110/22
            
         
      РЕГЛАМЕНТ (ЕО) № 470/2007 НА КОМИСИЯТА
   
   от 26 април 2007 година
   относно издаването на лицензии за внос на ориз в рамките на тарифните квоти, открити за подпериода април 2007 г. от Регламент (ЕО) № 327/98
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (1),
   като взе предвид Регламент (ЕО) № 1301/2006 на Комисията от 31 август 2006 г. относно установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (2), и по-специално член 7, параграф 2 от него,
   като взе предвид Регламент (ЕО) № 327/98 на Комисията от 10 февруари 1998 година за откриване и за начин на управление на някои тарифни квоти при внос на цял и натрошен ориз (3), и по-специално член 5, първа алинея от него,
   като има предвид, че:
   
               (1)
            
            
               Регламент (ЕО) № 327/98 на Комисията открива и определя начина на управление на някои тарифни квоти при внос на цял и натрошен ориз, разпределени по страни на произход и групирани в множество подпериоди в съответствие с приложение IX към посочения регламент.
            
         
               (2)
            
            
               За квотите, предвидени в буква а) от член 1, параграф 1 от Регламент (ЕО) № 327/98, вторият подпериод е месец април.
            
         
               (3)
            
            
               От предоставената информация съгласно член 8, буква а) от Регламент (ЕО) № 327/98 следва, че за квотата с пореден номер 09.4130 заявленията, подадени през първите десет работни дни на месец април 2007 г. в съответствие с член 4, параграф 1 от посочения регламент, се отнасят за количество, по-голямо от наличното. Поради това следва да се определи до каква степен могат да бъдат издавани лицензии за внос, като се посочи коефициентът на отпускане, който ще се прилага към заявените количества за съответната квота.
            
         
               (4)
            
            
               От горепосочената информация произлиза също, че за квотите с поредни номера 09.4127, 09.4128 и 09.4129 заявленията, подадени през първите десет работни дни на месец април 2007 г. в съответствие с член 4, параграф 1 от Регламент (ЕО) № 327/98, се отнасят за количество, по-малко от наличното.
            
         
               (5)
            
            
               В такъв случай следва да се определят общите налични количества за следващия тарифен подпериод в съответствие с член 5, първа алинея от Регламент (ЕО) № 327/98,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Заявленията за лицензии за внос на ориз, отнасящи се до квотата с пореден номер 09.4130, посочени в Регламент (ЕО) № 327/98, подадени през първите десет работни дни на месец април 2007 г., са основание за издаването на лицензии за заявените количества, към които се прилагат коефициенти на отпускане, определени в приложението към настоящия регламент.
   2.   Общите налични количества в рамките на квотите с поредни номера 09.4127, 09.4128, 09.4129 и 09.4130, посочени в Регламент (ЕО) № 327/98 за следващия тарифен подпериод, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 април 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 270, 21.10.2003 г., стр. 96. Регламент, последно изменен с Регламент (ЕО) № 797/2006 (ОВ L 144, 31.5.2006 г., стр. 1).
   
      (2)  ОВ L 238, 1.9.2006 г., стр. 13. Регламент, изменен с Регламент (ЕО) № 289/2007 (ОВ L 78, 17.3.2007 г., стр. 17).
   
      (3)  ОВ L 37, 11.2.1998 г., стр. 5. Регламент, последно изменен с Регламент (ЕО) № 2019/2006 (ОВ L 384, 29.12.2006 г., стр. 48).
   
      ПРИЛОЖЕНИЕ
      Количества за отпускане за подпериод месец април 2007 г. и налични количества за следващия подпериод, в приложение на Регламент (ЕО) № 327/98
      Квота за бланширан или полубланширан ориз с код по КН 1006 30, предвидена в член 1, параграф 1, буква а) от Регламент (ЕО) № 327/98:
      
                  Произход
               
               
                  Пореден номер
               
               
                  Коефициент на отпускане за подпериод месец април 2007 г.
               
               
                  Общи налични количества за подпериод месец юли 2007 г.
                  (в кг)
               
            
                  Съединени американски щати
               
               
                  09.4127
               
               
                  — (1)
                  
               
               
                  34 170 000
               
            
                  Тайланд
               
               
                  09.4128
               
               
                  — (1)
                  
               
               
                  8 419 801
               
            
                  Австралия
               
               
                  09.4129
               
               
                  — (1)
                  
               
               
                  613 000
               
            
                  Друг произход
               
               
                  09.4130
               
               
                  1,329728 %
               
               
                  0
               
            
         (1)  За този подпериод няма коефициент на отпускане: заявленията са по-малко или равни на наличните количества.